钦定古今图书集成/明伦汇编/氏族典/第292卷 > 《廖用贤尚友录》 > 汤德明
## 钦定古今图书集成/明伦汇编/氏族典/第292卷 > 《廖用贤尚友录》 > 汤德明

按《江西通志》：“德明，永新人。五岁丧父。元末伪相周安
据永新，明兵下邑，德明同母刘氏随军入袁州指挥
韦富家。富调守辽东，德明从行，遂失母所在，旦夕号
恸吁祷。富怜之，乃资遣还袁州。母依亲调护卫北平，
刀徒步追求之，竟得焉。母子不相见三十年，德明迄
全其养。刘年八十五乃卒。”

===汤禹文===按《句容县志》：“禹文，坊郭人。洪武间，由人材任浙江盐
运司大使，升山东青州府昌乐县，转陞南京刑部主
事。自幼天性孝友，居官公正廉干，缙绅士夫莫不重
焉。”